Michel Mayor

Michel Gustave Édouard Mayor (født 12. januar 1942 i Echallens, Sveits) er en sveitsisk professor, astronom og fysiker. I 2019 ble han tildelt nobelprisen i fysikk sammen med Didier Queloz og James Peebles.

Etter å ha studert fysikk ved Université de Lausanne mottok Mayor i 1971 sin doktorgrad i astronomi ved observatoriet for astronomi i Genève. Hans forskningstermin ble gjennomført ved observatoriet i Cambridge, European Southern Observatory (ESO) i Chile og ved Instituttet for astrofysikk ved University of Hawaii. Mayor var medforfatter av over 200 vitenskapelige publikasjoner. Mayor var ansatt ved instituttet for astronomi ved Universitetet i Genève. Han gikk formelt av med pensjon i 2007, men var fremdeles aktiv som professor emeritus etter dette.

I 2004 ble han tildelt Albert Einstein-medaljen. I 2005 ble han tildelt Shaw-prisen i astronomi.

Priser og utmerkelser (utvalg) 
 2017 – Wolfprisen
 2010 – Karl Schwarzschild-medaljen
 2004 – Albert Einstein-medaljen
 2000 – Balzanprisen

Referanser

Eksterne lenker 
 

Artikler i astronomiprosjektet
Personer fra kanton Vaud
Sveitsiske fysikere
Sveitsiske professorer
Mottakere av Albert Einstein-medaljen
Medlemmer av Det franske vitenskapsakademiet
Wolfprisen i fysikk
Sveitsiske nobelprisvinnere
Nobelprisvinnere (fysikk)